'ಆಧುನಿಕ ಮೈಸೂರಿನ ಶಿಲ್ಪಿ, ಡಾ.ಸರ್.ಎಂ.ವಿಶ್ವೇಶ್ವರಯ್ಯನವರ ಆದೇಶದಂತೆ, ಮುಂಬಯಿನಲ್ಲಿ ಆಗಿನ ಮುಂಬಯಿನ ಕನ್ನಡಿಗರ ಮುಖ್ಯಸ್ಥರಾಗಿದ್ದ ಉದ್ಯೋಗಪತಿ, ಆರ್.ಡಿ.ಚಾರ್, ಆರ್.ವಿ.ಮೂರ್ತಿ,ವಿದ್ವಾನ್ ಗೋಪಾಲಾಚಾರ್, ಎಮ್.ಆರ್.ವರದರಾಜನ್,ಬಿ.ನಾರಾಯಣಸ್ವಾಮಿ, ಮೊದಲಾದ ಹಿರಿಯ ನಾಯಕರ ನೇತೃತ್ವದಲ್ಲಿ ಸನ್.೧೯೩೯ ರಲ್ಲಿ,'ಮುಂಬಯಿ ಕನ್ನಡ ಸಂಘ, ಮುಂಬಯಿ' ಸ್ಥಾಪನೆಗೊಂಡಿತು. ಎನ್.ಕೆ.ಇ.ಎಸ್.ಸ್ಥಾಪಿಸಲು ಅವರೆಲ್ಲಾ ಆಗಿನ ಪ್ರಮುಖ ಮುಂಬಯಿ ಕನ್ನಡಿಗರ ಜೊತೆ, ನಗರದ 'ಗ್ರೀನ್ಸ್ ಹೋಟೆಲ್' ನಲ್ಲಿ ಸಭೆಸೇರಿ,'ಪ್ರತ್ಯೇಕ ಶೈಕ್ಷಣಿಕ ಸೊಸೈಟಿ'ಯನ್ನು ಸ್ಥಾಪಿಸುವ ಬೇಡಿಕೆಯನ್ನು ಮಂಡಿಸಿದರು. 'ಕನ್ನಡ ಎಜುಕೇಶನ್ ಸೊಸೈಟಿ'ಯ ಮೂಲಕ ನಿರ್ಮಿಸಿದ್ದ 'ಕನ್ನಡ ಹೈಸ್ಕೂಲ್' ನಿರ್ವಹಣೆಗೆ ಧನಸಹಾಯದ ಅಗತ್ಯದ ಬಗ್ಗೆ ಸಭೆಯಲ್ಲಿ ಚರ್ಚಿಸಲಾಯಿತು. ಆ ಸಭೆಯಲ್ಲಿದ್ದ ನೆರೆದಿದ್ದ ಗಣ್ಯ ಕನ್ನಡಿಗರಲ್ಲಿ, ಆರ್.ಡಿ.ಚಾರ್ ತಮ್ಮ ವೈಯಕ್ತಿಕ ದೇಣಿಗೆ ೫೦ ಸಾವಿರ ರುಪಾಯಿಗಳನ್ನು ನೀಡುವುದಾಗಿ ಘೋಶಿಸಿದರು. 'ಶಾಲಾಕಟ್ಟಡ ನಿರ್ಮಾಣ'ದ ಸಮಯದಲ್ಲಿ ಮಾತಿನಂತೆ ಹಣ ಸಂದಾಯಮಾಡಿದರು. ಮುಂಬಯಿನಲ್ಲಿ ಹಲವಾರು ಪ್ರತಿಷ್ಥಿತ ಕಟ್ಟಡಗಳನ್ನು ಕಟ್ಟಿ ಹೆಸರುವಾಸಿಯಾಗಿದ್ದ 'ಬಿ.ವಿ.ಎಸ್.ಅಯ್ಯಂಗಾರ್ ಅಂಡ್ ಕಂಪೆನಿ'ಗೆ 'ಕನ್ನಡಶಾಲೆ' ಕಟ್ಟಲು ಕೆಲಸವನ್ನು ಒಪ್ಪಿಸಿದರು. ಅದು ಗೋಪುರವನ್ನುಹೊಂದಿದ್ದು ಒಂದು ವಿದ್ಯಾಮಂದಿರದ ಸಂಕೇತವಾಗಿರಬೇಕೆಂಬುದು ಅವರ ಆಶೆಯಾಗಿತ್ತು. 'ಕಾಸ್ಮೊಪಾಲಿಟನ್' ನಗರವಾದ ಮುಂಬಯಿನಲ್ಲಿ ೪೦ ರ ದಶಕದಲ್ಲಿ ಯಾವುದೇ ಸಾರ್ವಜನಿಕ ಸೇವೆಗಳಿಗೆ ಚಂದಾ ಹಣ ಎತ್ತುವ ಕಾರ್ಯ ಅಷ್ಟೇನೂ ಸುಲಭವಾಗಿರಲಿಲ್ಲ. ಮಧ್ಯಮವರ್ಗದ ಜನರ ಕೈಲಿ ಹೆಚ್ಚು ಹಣ ಎಲ್ಲಿ ಬರಬೇಕು. ಆಗ ಹಲವಾರು ವಿಧಾನಗಳನ್ನು ಅಳವಡಿಸಿಕೊಳ್ಳಬೇಕಾಯಿತು. ದೇಶದಾದ್ಯಂತ,ಜಾಹಿರಾತುಗಳನ್ನು ಹಾಕಲು ಸಾರ್ವಜನಿಕರಿಗೆ ಕರೆನೀಡಿ ಅದರಲ್ಲಿ ಬಂದ ಹಣವನ್ನು 'ಕಟ್ಟಡ ನಿಧಿ'ಗೆ ಕೊಡಲಾಯಿತು.
'ಆರ್ಡಿಚಾರ್ ರವರ-ಸ್ಟಾಂಡರ್ಡ್ ಬ್ಯಾಟರಿಗಳು'
'ಮುಂಬಯಿಕನ್ನಡಸಂಘ'ದ ಸ್ಥಾಪನೆ
ವೈದೇಹಿ ಚಾರ್
ಜನನ, ವಿದ್ಯಾಭ್ಯಾಸ, ವೃತ್ತಿಜೀವನ